


[bookmark: _Hlk178253404]Izraksts
LĪGUMA VIENOŠANĀS Nr. IeM_NVA_2024/138-Buv

[bookmark: _Hlk151723240]Līgums: Katastrofu pārvaldības centra Siguldā, 
Siguldas novadā (kad.nr.80940040453) projektēšana, būvdarbi un autoruzraudzība
Dokumenta datums ir tā 
elektroniskās parakstīšanas datums
Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1.līnija 1 k-2, Rīga, LV-1026, tās […] personā, kas rīkojas pamatojoties uz[…], no vienas puses, un

SIA „MONUM”, reģistrācijas numurs 44103036801, juridiskā adrese Bauskas iela 147, Rīga, LV-1004, tās […] personā, kura rīkojas pamatojoties uz […](turpmāk – Uzņēmējs), no otras puses,

[bookmark: _Hlk152071987]pamatojoties uz Pasūtītāja rīkotās iepirkuma procedūras “Katastrofu pārvaldības centru jaunbūvju būvniecība Preiļos, Aizkrauklē, Siguldā, Ludzā”, iepirkuma identifikācijas Nr. IeM NVA 2023/119, rezultātiem, Uzņēmēja Piedāvājumu iepirkuma procedūras 3.daļā – Katastrofu pārvaldības centra Siguldā, Siguldas novadā (kad.nr.80940040453) projektēšana, būvdarbi un autoruzraudzība un saskaņā ar Līguma noteikumiem (turpmāk – Darbi), Puses vienojas: 

Līguma noteikumi ietver – Vispārīgos noteikumus: Starptautiskās Inženierkonsultantu Federācijas “Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs” (Latvijas Inženierkonsultantu asociācijas 2005.gada tulkojums), kā kopijas var iegādāties Latvijas Inženierkonsultantu asociācijā, [….], e-pasts: […] vai[…], un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus.

[bookmark: _GoBack]Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot [….] (teksts angļu valodā), kā kopijas var iegādāties […]

1. Līguma vienošanās vārdiem un izteicieniem ir tāda pati nozīme, kāda tiem ir noteikta Līguma noteikumos.

2. Šādi dokumenti veido un ir daļa no Līguma:
a. šī Līguma vienošanās,
b. Piedāvājuma vēstule un Piedāvājuma pielikums,
c. Līguma noteikumi,
d. iepirkuma procedūras dokumenti, tai skaitā Pasūtītāja prasības (Tehniskā specifikācija), pretendentu kvalifikācijas prasības, iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi,
e. aizpildītās Formas,
f. Uzņēmēja piedāvājums, tai skaitā tehniskais piedāvājums, informācija par Uzņēmēja personālu un apakšuzņēmējiem.

3. Ievērojot maksājumus, kurus Pasūtītājs saskaņā ar Līguma noteikumiem veiks Uzņēmējam, Uzņēmējs apņemas saskaņā ar Līguma noteikumiem izprojektēt, veikt un pabeigt Darbus un novērst visus defektus tajos.

4. Ievērojot Darbu projektēšanu, izpildi un pabeigšanu un visu defektu novēršanu tajos, Pasūtītājs apņemas saskaņā ar Līguma noteikumiem samaksāt Uzņēmējam Līguma cenu.

5. Akceptētā Līguma summa, bez PVN: 7 322 333,50 EUR (septiņi miljoni trīs simti divdesmit divi tūkstoši trīs simti trīsdesmit trīs euro un piecdesmit centi), no kuras:
6.1. par projektēšanas darbiem (būvniecības ieceres dokumentācijas izstrādes darbi) 357 280,00 EUR (trīs simti piecdesmit septiņi tūkstoši divi simti astoņdesmit euro un 00 centi);
6.2. par būvdarbiem 6 895 053,50 EUR (seši miljoni astoņi simti deviņdesmit pieci tūkstoši piecdesmit trīs euro un 50 centi);
6.3. par autoruzraudzības darbiem 70 000,00 EUR (septiņdesmit tūkstoši euro un 00 centi).

Līguma 1.posma summa, bez PVN: 129 920,00 EUR (viens simts divdesmit deviņi tūkstoši deviņi simti divdesmit euro un 00 centi),
Līguma 2.posma summa, bez PVN: 227 360,00 EUR (divi simti divdesmit septiņi tūkstoši trīs simti sešdesmit euro un 00 centi),
Līguma 3.posma summa, bez PVN: 6 965 053,50 EUR (seši miljoni deviņi simti sešdesmit pieci tūkstoši piecdesmit trīs euro un 50 centi).

Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.
 
6. Rekvizīti maksājumu veikšanai Uzņēmējam: 
[…].

7. Līguma vienošanās ir sagatavota uz 2 (divām) lapām elektroniska dokumenta veidā un parakstīta ar drošu elektronisko parakstu.

8. Līgums stājas spēkā dienā, kad Puses ir parakstījušas šo Līguma vienošanos.

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU*.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

